
PANEVĖŽIO RAJONO SAVIVALDYBĖS ADMINISTRACIJOS 
DIREKTORIUS

ĮSAKYMAS
DĖL PANEVĖŽIO RAJONO SAVIVALDYBĖS ADMINISTRACIJOS DIREKTORIAUS 
2021 M. KOVO 9 D. ĮSAKYMO NR. A-126 „DĖL SOCIALINIO DARBO SU ŠEIMOMIS, TAIKANT ATVEJO VADYBĄ PANEVĖŽIO RAJONO SAVIVALDYBĖJE, TVARKOS APRAŠO PATVIRTINIMO“ PAKEITIMO

2023 m. sausio 19 d. Nr. A-39
Panevėžys

	Vadovaudamasis Lietuvos Respublikos vietos savivaldos įstatymo 18 straipsnio 1 dalimi, 
	p a k e i č i u  Socialinio darbo su šeimomis, taikant atvejo vadybą Panevėžio rajono savivaldybėje tvarkos aprašo, patvirtinto Panevėžio rajono savivaldybės administracijos direktoriaus 2021 m. kovo 9 d. įsakymu Nr. A-126 „Dėl Socialinio darbo su šeimomis, taikant atvejo vadybą Panevėžio rajono savivaldybėje tvarkos aprašo patvirtinimo“:
	1. 18 punktą ir jį išdėstau taip:
„18. Jei pagalbos vaikui ir (ar) šeimai poreikio vertinimo metu atvejo vadybininkas nustato poreikį šeimai gauti bendrąsias socialines paslaugas, socialinių įgūdžių ugdymo, palaikymo ir (ar) atkūrimo paslaugas, socialinės priežiūros šeimoms, auginančioms vaikus iki 24 mėnesių amžiaus arba vaikus su negalia iki 36 mėnesių amžiaus, atvejo vadybininkas raštu perduoda Skyriui tokią informaciją: vaiko ir jo atstovų pagal įstatymą vardus, pavardes, gimimo metus, vaiko atstovų pagal įstatymą kontaktinius duomenis, (telefono numerį ir elektroninio pašto adresą), vaiko tėvų ar pagalbą vaikams ir (ar) šeimoms organizuojančių ir teikiančių įstaigų, organizacijų kreipimosi dėl atvejo vadybos paslaugos šeimai datą, priežastis, dėl kurių vaiko tėvai ar pagalbą vaikams ir (ar) šeimai organizuojančios ir teikiančios įstaigos, organizacijos kreipėsi dėl atvejo vadybos paslaugos šeimai, bei informaciją, kas teiks paslaugas vaikui ir (ar) šeimai. Skyriui raštu ar elektroninėmis ryšio priemonėmis paprašius atvejo vadybininkas pateikia ir pagalbos vaikui ir (ar) šeimai poreikio vertinimo kopiją.“.
2. 19 punktą ir jį išdėstau taip:
	„19. Skyrius, gavęs atvejo vadybininko raštą apie vaikui ir (ar) šeimai nustatytą poreikį gauti socialines paslaugas ir Prašymą-paraišką gauti socialines paslaugas, per 5 darbo dienas priima Sprendimą dėl socialinių paslaugų asmeniui ir (ar) šeimai skyrimo, ir jį pateikia paslaugas teikiančiai įstaigai – Centrui arba seniūnijos socialiniam darbuotojui, dirbančiam su šeima.“.
	Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka. 

